แฟนพูดให้ฟังว่าเค้าเจ็บตรงหน้าอกด้านซ้าย หายใจไม่สะดวก เจ็บตรงลำคอ แรกๆนอนตรงไม่ค่อยได้ ให้นอนพักไปหลาย ชม.ตอนนี้เค้ายังไม่ค่อยดีขึ้นเลยคะ เป็นอะไรมากมั้ยคะ🙏
สวัสดีค่ะอาการแน่นนหน้าอก อาจเกิดจาก-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลหากแน่นอกแบบโรคหัวใจดังกล่าวไป เหนื่อยง่ายขึ้น ควรรีบไปพบแพทย์ คงต้องมีการตรวจเพิ่มเติมทั้งการเอ็กซเรย์ปอด คลื่นไฟฟ้าหัวใจ และฟังปอดกับหัวใจร่วมด้วย จึงจะให้การวินิจฉัยที่แน่นอนได้ การดูแลตัวเองเบื้องต้น งดการออกแรงหนักไปก่อนค่ะ